open-index/open-wikipedia-markdown huggingface dataset:
Utdanningsteknologi

**Utdanningsteknologi** er bruken av teknologi i utdannelse for å bedre læring and undervisning. Begrepet er også kjent som **instruksjonsteknologi** eller **læringsteknologi**.

Ordene  *utdanning* og *teknologi* i termen *utdanningsteknologi* har generell betydning. Utdanningsteknologi er ikke begrenset til utdannelse av barn, og heller ikke til bruk av høyteknnologi. Det spesielle tilfellet av meningsfull bruk av høyteknologi for å fremme læring i klasserommet og høyere utdannelse er kjent som technology integration. På sosiale medier omtales utdanningsteknologi ofte som **EdTech**. 

## Massive åpne nettkurs
Massive åpne nettkurs (engelsk: *massive open online course*, forkortet *MOOC*) er en form for ut udanningsteknologi. Det er tilgjengelig helt fra grunnskole nivå, men er mest kjent for å tilbys i høyere utdannelse på universitetsnivå, nivået de første åpen nettkursene hadde da de tok form. MIT, Stanford og Princeton University tilbyr universitetskurs til den globale befolkningen. Program på universitetsnivå, som EdX stiftet av Massachusetts Institute of Technology and Harvard University, tilbyr et bred utvalg av fag i ulike disipliner helt gratis, men om en ønsker akkreditering må en betale en liten avgift.

## Referanser


## Litteratur
*Bednar, M. R., & Sweeder, J. J. (2005). Defining and applying idea technologies: A systematic, conceptual framework for teachers. *Computers in the Schools, 22*(3/4). 
* 
* 
* Encyclopedia of Educational Technology, a comprehensive resource of articles about Educational Technology, published by the Department of Educational Technology, San Diego State University
* L Low & M O'Connell, Learner-Centric Design of Digital Mobile Learning, Queensland University of Technology, 2006.
* Professor Brian J. Ford, *[https://web.archive.org/web/20070927213929/http://www.brianjford.com/a-05-ZENO.HTM Absolute Zeno]*, Laboratory News p 16, January 2006.
* 
* McKenzie, Jamie (2006). http://fno.org/dec05/writing.html  Inspired Writing and Thinking.
* Mishra, P. & Koehler, M.J. (2006). Technological pedagogical content knowledge: A framework for integrating technology in teacher knowledge. Teachers College Record, 108(6), 1017-1054. 

* Monahan, Torin (2005). *Globalization, Technological Change, and Public Education*. New York: Routledge: ISBN 0-415-95103-8.

* 

* 

## Eksterne lenker
* 
* 
* 
*
Småværet

**Småværet** er et gammelt fiskevær på halvøya Sørneset i Flatanger i Nord-Trøndelag. Småværet ble første gang bebodd i 1904 (jamfør kirkebok for Flatanger og A. Landre: "Folket sør for Jøssundfjorden"). Stedet er fortsatt bebodd, men folketallet har gått betydelig tilbake siden andre verdenskrig. Det drives i dag også turismevirksomhet her. 28. januar 2014 ble Småværet rammet av en stor brann.

## Referanser
Orkanen Humberto

**Orkanen Humberto** var den åttende nevnbare stormen og tredje orkanen i den atlantiske orkansesongen 2007. Den var den første orkanen i USA siden orkanen Wilma i 2005. Humberto ble dannet og økte i styrke raskere enn noen annen tropisk storm har gjort i Atlanterhavet. Orkanen utvikla seg som en tropisk storm i nordvestlige delen av Mexico-gulfen, økte kraftig i styrke og traff land ved High Island, Texas med vindstyrke på 135 km/t etter bare 18 timer. 

Humberto ble raskt svekket da den beveget seg over land, og ble nedgradert til en tropisk storm da den krysset over sørvestlige Louisiana. Sent 13. september ble stormen nedgradert til en tropisk depresjon, men National Hurricane Center advarte om at stormen kunne snu ut mot Mexico-gulfen og øke i styrke igjen. Det gjorde den ikke; Humberto fortsatte mot nordøst gjennom sørlige USA og 14. september, da den befant seg over nordvestlige Georgia, begynte den omsider å gå i oppløsning.  

Det ble rapportert om ett dødsfall.
Flekkefjorden

**Flekkefjorden** er en fjordarm av Dalsfjorden i Fjaler kommune i Sogn og Fjordane. Den strekker seg syv kilometer sørover til bygda Flekke, som den er oppkalt etter. Fjorden har innløp i nord mellom Hegreneset i øst og Leitaneset i vest. Litt inn i fjorden ligger bygda Haugland på østsida, noen kilometer nord for Flekke. Etter Flekke fortsetter fjorden sørover til Trollevika og et smalt sund inn til Fløsjøen. Sundet mellom Trollevika og Fløsjøen er bare 25 meter bredt og har sterk tidevannsstrøm.

Riksvei 607 går langs vestsida av fjorden, over fjorden ved det smale sundet og inn til Flekke. 

## Referanser
Esperantist

En **esperantist** er en person som kan og bruker det internasjonale hjelpespråket esperanto.

På den første esperanto-verdenskongressen i Boulogne i Frankrike i 1905 ble det vedtatt en resolusjon om *[[esperantisme]]* som sier at man på esperanto benytter ordet «esperantisto» om enhver person som kan og bruker språket esperanto, helt uavhengig av hvilke anledninger han/hun bruker det i. 

Fordi mange esperantister ikke er tilsluttet noen organisasjon er antallet esperantister i verden vanskelig å fastsette, men tallene varierer mellom 100 000 og 2 000 000. 

For øvrig er det store forskjeller på hvor mye esperanto en esperantist egentlig kan. Kunnskapsnivået kan variere mellom alt fra nybegynner som kan føre enkle samtaler og forstå grunnleggende skriftlig og muntlig esperanto, til de som har esperanto som morsmål.
Ethnologue regner med at 200-2000 personer har esperanto som morsmål idag. Som regel har disse bodd eller bor ennå i hjem hvor esperanto brukes.

## Se også
* Esperanto
* Esperanto som morsmål
* Esperantos historie

## Referanser


## Eksterne lenker
* DENASK-L, diskusjonsgruppe for esperanto-familier
Jøssundfjorden

**Jøssundfjorden** er en fjord i Flatanger, Nord-Trøndelag. Den er 13,5 km lang. Største dybde er 233 meter.  

Fjorden har innløp mellom Smo i vest og Skrotten i øst. Bygden Hårnes ligger på vestsiden like innenfor innløpet. Ved Håneset snur fjorden østover og blir  bredere med flere viker i både nord, øst og sørøst. Kilgapet går nordover til gården Kilan, mens Vedvika går østover til gården med samme navn. Selve fjorden fortsetter sør-sørøstover, og i denne delen er det bare en isolert, vegløs gård langs vestsiden før Jøssund i enden av fjorden.

Fv491 går langs deler av fjorden i sør, mens Fv492 går langs deler av fjorden i vest lenger ute.

## Referanser
Skoleprogram

**Skoleprogram** er i Norge metoder, mål og midler ved en skole til å oppfylle Kunnskapsløftet eller andre sentralt gitte forskrifter. De fleste skoler i verden i dag følger en utdanningsreform.

I Norge utnevnes demonstrasjonsskoler av Læringssenteret på bakgrunn av oppnådde resultater på ett eller flere av disse områdene etter langsiktig innsats på et klart formulert skoleprogram:

*Opplæring i prioriterte fag (lesing, skriving, matematikk og engelsk) 
*Læringsmiljø
*Skoleanlegg
Puslespill

Et **puslespill** er et leketøy eller spill der det gjelder å sette sammen biter eller å løse oppgaver for å komme fram til et helhetlig bilde eller et svar. Å pusle kan være et tidsfordriv, en underholdende lek og en hobby.

Et vanlig eksempel på et puslespill innebærer et papirbilde som er limt på tykk kartong eller en treplate og saget eller stanset ut i løse biter (puslespillbrikker), der nesten ingen biter er like. Oppgaven er da å sette sammen de løse bitene på riktig plass slik at motivet igjen trer fram. Antallet biter og bildets størrelse kan variere fra noen få biter og et motiv så stort som et spillkort, til tusenvis av biter og kvadratmeterstore bilder. I vanlig handel er puslespillene sjelden større enn et vanlig stuebord og ca. 3 000 biter.

Det avholdes både NM og VM i puslespill.

## Historie
Den britisk kartografen John Spilsburys limte et kart over Europa på en treplate og saget ut de enkelte landene i 1766, dette regnes som verdens eldste puslespill. Puslespillet ble brukt som hjelpemiddel når barn skulle lære geografi. Fram til 1820-tallet fortsatte puslespillet primært å være et læremiddel i geografi. 

På 1920-tallet begynte nye produksjonsmetoder å gjøre puslespill billigere, og dermed mer populært. Puslespillene ble ikke bare laget for barn, men også litt vanskeligere for voksne. Å legge puslespill var mest populært på 1920- og 1930-tallet.

Noen av de største produsentene av puslespill er: Ravensburger, Schmidt, Jumbo, Clementoni, Gibsons, Grafika, Heye, Bluebird, Educa, Piatnik, Eurographics, Trefl, Buffalo, Cobble Hill, SunsOut, Anatolian, Dowdle og Kärnan. 

Verdens største puslespill var frem til 2023 «Travel around Art!» med 54&nbsp;000 brikker, laget av Grafika i 2020. Det er 8,64 × 2,04 meter som blir et areal på 17,65 m2. Det ble overgått av «What a Wonderful World», som har 60&nbsp;000 brikker. Dette puslespillet er en verdenskartmontasje som måler omtrent 8,84 × 2,44 meter, et areal på 21,57 m2. Puslespillet er produsert av er laget av Dowdle Art Studio.

## Sportslig pusling
Noen puslere konkurrerer i eller har som hobby å fullføre individuelle puslespill så raskt som mulig. Dette kalles hurtigpusling eller *speed puzzling* (engelsk).

Verdensmesterskap i pusling er blitt arrangert i den spanske byen Valladolid siden 2019 av World Jigsaw Puzzle Federation (WJPF). Det arrangeres også nasjonale og regionale mesterskap, inkludert i Norge ved Norges Puslespillforbund (etablert 2023), i Canada ved Canadian Jigsaw Puzzle Association og i Norden ved Nordic Jigsaw Puzzle Federation. 

WJPF har arbeidet for å få hurtigpusling anerkjent av Den internasjonale olympiske komité. WJPFs D'Arne Healy skrev i en kommentar at organisasjonen sikter seg mot at pusling blir en del av de olympiske lekene i 2032.

## Galleri

Fil:Close up of Hand Cut Jigsaw Puzzle.JPG|Eldre puslespill av tre
Fil:Sky puzzle.jpg|Puslespill av kartong
Fil:Looking for things to do at home? (49897939263).png|Puslespill på nett


## Referanser


## Eksterne lenker
*
Anna Lührmann

**Anna Lührmann** (født 14. juni 1983 i Lich) er en tysk statsviter og politiker (Bündnis 90/Die Grünen) fra delstaten Hessen. Hun ble i 2002 i en alder av 19 år, innvalgt som det yngste medlemmet av Forbundsdagen, og ble der i to perioder. I 2021 ble hun igjen valgt som medlem av Forbundsdagen. Da Olaf Scholz' regjering overtok, ble hun Europa-statsminister i Tysklands utenriksdepartement, med særskilt ansvarlig for det tysk-franske samarbeidet (Beauftragte der Bundesregierung für die deutsch-französische Zusammenarbeit).

## Bakgrunn og utdannelse
Lührmann ble født i småbyen Lich i Landkreis Gießen. Hun tok Abitur i 2002 ved Main-Taunus-Schule i Hofheim am Taunus, og begynte å studere samfunnsvitenskaper ved Humboldt-Universität zu Berlin. Fra 2003 har hun studert politikk og organisasjon ved Fernuniversität Hagen.

## Politisk virke
Hun vært aktiv i miljøorganisasjonen Greenteam og i Unge europeiske føderalister. I 1997 ble hun medlem av De grønnes ungdomsorganisasjon, Grüne Jugend, og året også av moderpartiet De grønne. Fra 1998 til 1999 og igjen fra 2001 til 2003 var hun leder for Grüne Jugend i delstaten Hessen. Hun satt også i ledelsen for De grønnes distriktslag i Main-Taunus fra 2000 til 2003.

I 2002 og i 2005 ble hun innvalgt i Forbundsdagen over De grønnes delstatsliste i Hessen.

## Referanser


## Eksterne lenker
* 
* Anna Lührmanns hjemmeside
* Offisiell biografi
Barry Hawkins

**Barry Hawkins** (født 23. april 1979 i Kent) er en engelsk profesjonell snookerspiller.

Han nådde topp 32 på verdensrankingen for sesongen 2004/2005 etter at han kom til semifinalen i Welsh Open i 2005 og hadde flere andre gode resultater. I 2005/2006 sesongen kom han til semifinalen i Grand Prix i tillegg til semifinalen i Welsh Open igjen. Dette året slo han også den høyt anerkjente Ding Junhui i kvalifiseringen til verdensmesterskapet. Denne prestasjonen gjorde at han sikret seg enn ranking innen topp 16 i verden. I selve verdensmesterskapet møtte han tidligere verdensmester Ken Doherty i første runde og tapte 1&ndash;10.

Sesongen 2006/2007 var skuffende for Hawkins, det eneste bra resultatet kom i China Open hvor han igjen kom til en semifinale. I verdensmesterskapet tapte han 9&ndash;10 i første runde mot Fergal O'Brien og falt dermed ut av topp 16 på verdensrankingen.

I begynnelsen av sesongen 2007/2008 vant Hawkins kvalifiseringsturneringen til Masters etter 6&ndash;4 seier over Kurt Maflin i finalen.

## Referanser

## Eksterne lenker
* 
*
Hans-Joachim Dellwo

**Hans-Joachim Dellwo** (født 1951) er et tidligere medlem/medhjelper for terrororganisasjonen Rote Armee Fraktion (RAF). 

Han er bror av terroristen Karl-Heinz Dellwo, som ble dømt til livsvarig fengsel.

Etter å ha blitt arrestert distanserte Dellwo seg fra RAF, og betegnet seg som en blind medløper. Han tok imot et tilbud om å bli kronvitne. Han bidro med viktig informasjon fra innsiden av RAF, blant annet hvordan våpen ble smuglet inn i Stammheim-fengselet. Våpen som Andreas Baader og Jan-Carl Raspe brukte til å ta sine egne liv. Dellwos vitnemål førte til at Arndt Müller og Armin Newerla ble stilt for retten. 

Dellwo ble i 1978 dømt av Oberlandesgericht Stuttgart til to års fengsel. Etter soningen fikk han ny identitet og bosatte seg i Canada.

## Referanser
Youl Mawéné

**Youl Mawéné**, (født 16. juli 1979 i Caen, Basse-Normandie, Frankrike) er en fransk fotballspiller som har spilt for to engelske og en fransk klubb. Han spiller nå for Preston North End i Football League Championship.

## Biografi
Youl Mawéné, som gikk på Lens sitt fotballakademi, ble profesjonell fotballspiller i Lens i 1998. I 1999/00-sesongen spilte han 6 ligakamper for Lens, og han fikk også med seg to kamper i UEFA-cupen i denne sesongen. Sommeren 2000 kjøpte Derby County han for £375 000, og han debuterte for Derby den 30. desember 2000 i en Premier League kamp mot Southampton. Totalt fikk han med seg 8 ligakamper og 2 cupkamper for *the Rams* i 2000/01-sesongen. Den påfølgende sesongen ble det 17 ligakamper, og i denne sesongen scoret han også sitt første mål for Derby. Det skjedde 17. november 2001 da han scoret kampens eneste mål da Derby slo Southampton i en ligakamp. I 2002/03-sesongen sørget skader for at han ikke fikk noen obligatoriske kamper for Derby, men i 2003/04-sesongen fikk han med seg 30 ligakamper for klubben fra Derbyshire. I denne sesongen ble han også kåret til *årets spiller i Derby* blant klubbens supportere.

Sommeren 2004 gikk kontrakten hans med Derby ut, og han valgte da å gå gratis til Preston North End. Den 7. august 2004 debuterte han for Preston i en ligakamp mot Watford, og 19. november 2004 fikk han bokført sitt første mål for *the Lilywhites* da han scoret kampens eneste mål da Preston slo Cardiff City 1-0 i en ligakamp. Mawéné scoret 2 ligamål og spilte alle ligakampene til Preston i 2004/05-sesongen. I tillegg spilte han 7 andre obligatoriske kamper for klubben og han ble i denne sesongen kåret til *årets spiller i Preston*. I 2005/06-sesongen ble det 30 ligakamper for klubben fra Lancashire, mens skadeproblemer sørget for at han ikke spilte noen obligatoriske kamper for Preston i 2006/07-sesongen.

## Karriere som spiller

## Meritter
* Ble kåret til *Årets spiller i Derby County* i 2003/04-sesongen.
* Ble kåret til *Årets spiller i Preston North End* i 2004/05-sesongen.

## Kilder
* Mortimer, Gerald (2006): *DERBY COUNTY The Complete Record* (side 123).  Breedon Books Publishing, Derby. ISBN 1-85983-517-1
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07* (side 521).  Headline Book Publishing, London. ISBN 0-7553-1526-X

## Eksterne lenker
*
Bergen bystyre 2003–2007

**Bergen bystyre** hadde i perioden 2003–07 et borgerlig flertall med et byråd bestående av Høyre, Kristelig Folkeparti og Venstre som hadde en samarbeidsavtale med Fremskrittspartiet. I opposisjon satt Arbeiderpartiet, Sosialistisk Venstreparti, Senterpartiet, Pensjonistpartiet og Rød valgallianse.

## Byrådet
*Byrådsleder Monica Mæland (H)
*Byråd for byutvikling Lisbeth Iversen (KrF)
*Byråd for finans, kultur og næring Henning Warloe (H)
*Byråd for oppvekst Hans-Carl Tveit (V)
*Byråd for helse og omsorg Trude Drevland (H)

Mæland hadde omsorgspermisjon fra 2. juni 2006 til 31. januar 2007. Byrådets nestleder Henning Warloe fungerte da som byrådsleder, mens Hans Edvard Seim (H) fungerte som byråd for finans.

## Ordføreren

Ordfører i perioden var Herman Friele (H) og varaordfører var Kristian Helland (KrF)

## Bystyret
Bystyret hadde 67 medlemmer og var fordelt i fire hovedkomiteer og mindre utvalg.
*Komite for finans, kultur og næring, 15 medlemmer
*Komite for helse og sosial, 15 medlemmer
*Komite for miljø og byutvikling, 15 medlemmer
*Komite for oppvekst, 15 medlemmer

Bystyret hadde følgende heltidspolitikere:
*Ordfører Herman Friele (H)
*Varaordfører Kristian Helland (KrF), nestleder i komite for miljø og byutvikling
*Kommunalråd Anne-Grete Strøm-Erichsen (Ap), leder i komite for miljø og byutvikling
*Kommunalråd Terje Ohnstad (Ap), leder i komite for finans, kultur og næring
*Kommunalråd Hilde Onarheim (H), nestleder i komite for finans, kultur og næring
*Kommunalråd Oddny Miljeteig (SV), leder i komite for oppvekst
*Kommunalråd Liv Røssland (Frp), leder i komite for helse og sosial

## Bergen bystyre 2003–2007

### Medlemmer
Bystyret hadde i perioden følgende medlemmer:

*Høyre

*Arbeiderpartiet

*Fremskrittspartiet

*Sosialistisk Venstreparti

*Kristelig Folkeparti

*Rød Valgallianse

*Pensjonistpartiet

*Venstre

*Senterpartiet

## Referanser


## Eksterne lenker
* Bergen byleksikon på nett, om Bystyret og byrådet
* Bergen byleksikon på nett, om Bystyrekomiteer
* Bergen byleksikon på nett, om Bystyret, mandatfordeling 1971-2011 (oversikt)
* Politikk hos Bergen kommune
Terje Nordheim

**Terje Nordheim** (født 22. mars 1947 i Oslo, død 15. april 2018 i Stabekk) var initiativtaker og daglig leder av Norsk Tryllemuseum. 

Han var aktiv tryllekunstner med barneunderholdning som spesialitet i mange år, og hans interesse for trylling startet allerede i 7-årsalderen. I voksen alder var han vært svært aktiv i flere trylleforeninger, og var i flere år også formann i *Norsk Forening for Spillkortsamlere*.

Nordheim har mottatt flere hedersbevisninger for sin innsats om tryllingens historie, og for det magiske miljøet i Norge. Han er blant annet den eneste som både er utnevnt som æresmedlem i Magiske Cirkel Norge og Den Magiske Ring.

Nordheim har sammen med Herman Berthelsen skrevet boken *Mystikk som underholdning – tryllingens historie i Norge* (2000). Han har også skrevet boken *Norske Kortleikar 1752–1990* (1991) som omhandler norsk spillkorthistorie. Terje Nordheim har vært redaktør av tidsskriftene *Kortleiken* og *Den lille Magikeren* i en rekke år.

Nordheim døde på Hospice Stabekk 15. april 2018.

## Se også
* Norsk Tryllemuseum
* Trylling
* Spillkort

## Referanser


## Eksterne lenker
* Norsk tryllemuseum
* Magiske Cirkel Norge
* Den Magiske Ring 
* Den lille Magikeren
* Det Glade Arkiv
Kill to Get Crimson

***Kill to Get Crimson*** er det femte soloalbumet fra Mark Knopfler siden oppløsningen av rockegruppa Dire Straits i 1995. Albumet, som er et studioverk, ble utgitt på Warner Bros. Records/WEA og kom i salg fra den 18. september 2007. Bildet på frontcoveret av CD-platen er hentet fra et maleri av kunstmaleren John Bratby (1928–1992) og er inspirert av tre røde scootere av den italienske produsenten Vespa.

## Sporliste
Alle låtene er skrevet av Mark Knopfler.

# «True Love Will Never Fade» – 4:21
# «The Scaffolder's Wife» – 3:52
# «The Fizzy and the Still» – 4:07
# «Heart Full of Holes» – 6:36
# «We Can Get Wild» – 4:17
# «Secondary Waltz» – 3:43
# «Punish the Monkey» – 4:36
# «Let It All Go» – 5:17
# «Behind With the Rent» – 4:46
# «The Fish and the Bird» – 3:45
# «Madame Geneva's» – 3:59
# «In the Sky» – 7:29

## Musikere
* Mark Knopfler &ndash; gitar, vokal
* Glenn Worf &ndash; bassgitar, bass
* Guy Fletcher &ndash; orgel, piano, klavinett
* Danny Cummings &ndash;  trommer, perkusjon
* Chris White &ndash;  saksofon, klarinett, fløyte
* Frank Ricotti &ndash;  vibrafon
* Ian Lowthian &ndash;  akkordion
* Steve Sidwell &ndash;  trumpet
* John McCusker &ndash;  sitter, fiolin

## Eksterne lenker
*
Kvinnelandslaget

**Kvinnelandslaget** viser gjerne til et landslag innen kvinneidrett, se for eksempel:

## Fotball
*Liste over kvinnelandslag i fotball
*:Kategori:Kvinnelandslag i fotball
**Se også Liste over norske mesterlag i kvinnefotball

## Håndball
* :Kategori:Landslag i håndball

## Norge
* Norges kvinnelandslag i fotball
* Norges kvinnelandslag i håndball
* Norges kvinnelandslag i bandy
* Norges kvinnelandslag i basketball
* Norges kvinnelandslag i ishockey
* Norges kvinnelandslag i lacrosse
* Norges kvinnelandslag i strandhåndball
* Norges kvinnelandslag i volleyball
Vindelmøll

* *[[Bedellia]]*

**Vindelmøll** (Bedelliidae) er en liten familie av sommerfugler der alle artene vanligvis blir regnet til slekten *Bedellia*. De hører til gruppen Yponomeutoidea, og har tidligere blitt regnet til flere forskjellige andre familier i denne gruppen. Larvene kan utvikle seg i en rekke forskjellige planter. Artene kan leve på forskjellige planter, blant andre nytteplantene søtpotet (*Ipomoea batatas*), aubergine (*Solanum melongena*) og hirse (*Panicum* sp.). Vindelmøll ble første gang registrert fra Norge i 2002, nær Kristiansand (Aarvik m.fl. 2003). Den kosmopolitiske arten *Bedellia somnulentella* utvikler seg i en mine på arter i vindelfamilien (Convulvulaceae).

## Utseende
Små (vingespenn 8 – 11&nbsp;mm), slanke møll, gjerne brunlige. **Hodet** er forholdsvis stort med en dusk av opprettstående hår i pannen. Palpene er ikke påfallende lange, antennene trådformede og nær så lange som forvingene. **Forvingene** er lange og smale, litt tilspissede ytterst, langs bakkanten med hårfrynser som er omtrent så lange som vingene er brede. **Bakvingene** er smale, stavformede, tilspissede ytterst, med lange hårfrynser både langs fram- og bakkanten. **Beina** er lange og slanke, med markerte sporer. **Larvene** utmerker seg ved å ha uvanlig lange vorteføtter.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Yponomeutoidea
********** Familien **vindelmøll, Bedelliidae** Stainton, 1849
*********** Slekten *Bedellia* Stainton, 1849
************ *Bedellia annuligera* Meyrick, 1928
************ *Bedellia autoconis* Meyrick, 1930
************ *Bedellia boehmeriella* Swezey, 1912
************ *Bedellia cathareuta* Meyrick, 1911
************ *Bedellia ehikella* Szöcs, 1967
************ *Bedellia enhtrypta* Meyrick, 1928
************ *Bedellia ipomoeae* Bradley, 1953
************ *Bedellia impomoella* Inoue et al., 1982
************ *Bedellia luridella* Müller-Rutz, 1922
************ *Bedellia minor* Busck, 1900
************ *Bedellia mnesileuca* Meyrick, 1928
************ *Bedellia ophismeniella* Swezey, 1912
************ *Bedellia orchilella* Walsingham, 1907
************ *Bedellia orpheella* Stainton, 1849
************ *Bedellia psamminella* Meyrick, 1889
************ *Bedellia silvicolella* Klimesch, 1968
************ *Bedellia somnulentella* (Zeller, 1847)
************ *Bedellia spectrodes* Meyrick, 1931
************ *Bedellia struthionella* Walsingham, 1907
************ *Bedellia terenodes* Meyrick, 1915
************ *Bedellia yasumatsui* Kuroko, 1972

## Kilder
Aarvik, L., Berggren, K. og Bakke, S.A. (2003). Nye funn av sommerfugler i Norge 3. *Insekt-nytt* 28: 23-40.
## Eksterne lenker
*
Red House Painters

**Red House Painters** er et amerikansk band som spiller alternativ rock. Bandet ble grunnlagt i 1989 i San Francisco av singer/songwriter Mark Kozelek. De blir regnet som viktige for slowcore-bevegelsen innen alternativ rock. Kozelek brukte bandet som et verktøy for å uttrykke sine følelser om smerte, lidelse og håpløshet.

## Historie

Bandet ble i 1989 grunnlagt i San Francisco, der de spilte på undergrunns-scener, spilte inn demoer fra 1989 til 1992, og etter hvert bygde seg opp en stor mengde musikalsk materiale. Da de ble tilknyttet 4AD Records i 1992, gav de ut 5 LPer på to og et halvt år. 

Det første albumet het *[[Down Colourful Hill]]*, og senere slapp de to LP-er som ikke hadde navn. Kozelek tok i bruk sin karakteristiske vokal i alle disse, og platene styrket hans rykte som en dyktig tektstforfatter. 

I 1994 slapp de en EP, *[[Shock Me]]*, og i 1995 *[[Ocean Beach]]*, som lente seg mer mot en akustisk folk-sjanger. Temaene hos Kozelek var viktigheten av hukommelse og geografi.

Mens Kozelek arbeidet med et soloprosjekt, avsluttet han samarbeidet med 4AD Records. Det neste albumet *[[Songs for a Blue Guitar]]*, ble utgitt av Island Records, men som et Red House Painters-album. Dette kan ha vært fordi Painters-navnet var veletablert, mens Kozelek som soloartist var mindre kjent. 

Et år senere var bandet ferdig med albumet *[[Old Ramon]]*, som blir regnet som mer optimistisk og mer tilgjengelig enn de andre. Men etter at flere store plateselskap slo seg sammen på den tiden, endte det opp med at Red House Painters stod igjen uten et plateselskap. De var derfor ikke i stand til å gi ut sitt neste album før i 2001. Denne gangen var det Sub Pop som gav ut albumet.

## Utgivelser

### Album

*Down Colourful Hill (1992)
*Red House Painters aka *Rollercoaster* (1993)
*Red House Painters aka *Bridge* (1993)
*Ocean Beach (1995)
*Songs for a Blue Guitar (1996)
*Old Ramon (ferdig i 1998, men utgirr i 2001)

### Samle-CD-er

* Retrospective (1999)

### Singler og EP-er

* Shock Me (1994)

### Sanger i filmer

*"Have You Forgotten" (Vanilla Sky)
*"Kentucky Woman" (Elisabethtown)
*"Japanese to English" (Amateur)
*"All Mixed Up" (Excess Baggage)
*"Songs for a Blue Guitar" og "The Arrival" (The Girl Next Door)
*"Carry Me Ohio" og "Lily And Parrots" (Shopgirl)

## Eksterne lenker
* 
* 
* Offisiell hjemmeside for Sun Kil Moon, Mark Kozelek og Red House Painters
* Offisiell hjemmeside for Mark Kozelek
* Gitarnoter til Red House Painter og Mark Kozelek
Fauske kommunestyre 1995–1999

**Fauske kommunestyre 1995–1999** gir en oversikt over valgresultatet både i prosent og over hvem som ble valgt inn i kommunestyret i Fauske kommune for perioden.

## Representanter

Kristelig Folkeparti: 
# Sven Einar Figenschou

## Se også
*Fauske kommunestyre 2007–2011

## Eksterne lenker
* Valgoversikt 1995-1999 hos Fauske kommune
Ludvig X av Frankrike

**Ludvig X av Frankrike** *(Louis X)* (født 4. oktober 1289, død 5. juni 1316 usikre datoer), med tilnavnet **den trettekjære** *(le Hutin)*, var konge av Navarra (som **Ludvig I**) fra 1305 og Frankrike fra 1314 til sin død. 

Han var født i Paris som sønn av Filip IV av Frankrike og Johanna I av Navarra. Han ble konge av Navarra da moren døde 2. april 1305. Etter at farens død i 1314, ble han kronet til fransk konge i Reims i august 1315.

Hans korte regjeringstid var preget av strid med adelige fraksjoner innenfor kongeriket.

Den 21. september 1305 ektet han Margaret av Burgund (1290–1315). Med henne fikk han en datter, den senere Johanna II av Navarra. I 1313 anklaget Ludvig sin hustru for utroskap og holdt henne fengslet på Chateau-Gaillard til hun døde to år senere, muligens myrdet. Hennes påståtte elsker ble torturert og sendt i eksil. Den 13. august 1315 giftet han seg med Clémence av Anjou (1293–1328), søster av Karl I av Ungarn.

Ludvig døde i 1316 i Vincennes i Val-de-Marne, trolig av dehydrering, etter å ha spilt jeu de paume, en tidlig form for tennis. Riktignok gikk det rykter om at han døde av forgiftning. Han er gravlagt side om side med dronning Clémence i klosterkirken Saint-Denis.

Da Ludvig døde var Clémence gravid. Dette reiste spørsmålet om arvefølgen. En sønn ville være ubestridt arving til tronene i Frankrike og Navarra, men spørsmålet om kvinnelig arvefølge i Frankrike hadde aldri blitt reist tidligere. Ludvigs bror Filip av Poitiers ble regent i påvente av at arvefølgespørsmålet skulle bli avgjort. Fem måneder senere fødte enkedronningen en sønn, Johan I, men han døde noen dager senere, og Filip ble konge.
## Referanser
Fylkesvei 3936

**Fylkesvei 3936** går mellom Koland i Lindesnes og Brannsvoll i Kristiansand.

Frem til 2019 hadde veien betegnelsen fylkesvei 101 (Vest-Agder).

## Kommuner og knutepunkter

## Referanser




## Eksterne lenker

* Vegvesenets vegkart
Infernum

**Infernum** er et black metal-band fra Wroclaw i Polen. Bandet ble stiftet i 1992.

## Medlemmer

## Dagens medlemmer

* " Exterminus" – gitar, keyboard
* " Wolf " aka "Bael V.B"  – bass altfor (Baphomets Throne)
* " Tom Balrog" – trommer (1992–1994) ex (Oppressor) aktuelt navn (Baphomets Throne)

## Tidligere medlemmer
* Grzegorz Jurgielewicz "Anextiomarus" – komponist, vokal, gitar *(1992–2004)* (Graveland) 
* "Rob Darken" – keyboard (session) (1993–1996)
* "Capricornus" – trommer (1994–1996)
* "Charon" – trommer (2002–2009)
* "Necromanticus" – gitar (2002–2009)

## Diskografi
* (1993) *The Dawn Will Never Come (Demo)*
* (1993) *Damned Majesty (Demo)* Witching Hour Production
* (1994) *Taur – Nu – Fuin (CD Astral Wings Records)*
* (1995) *When The Light Has Died * (neomfavne materiale) 
* (2006) *The Curse (CD [[Sound Riot Records]])*

## Eksterne lenker
* 
* 
* Infernum Myspace
Northern Rock

**Northern Rock** er en britisk bank basert i Regent Centre ved Newcastle upon Tyne i det nordøstlige Storbritannia. 

Northern Rock plc har røtter tilbake til 1850. Banken begynte som en regional kredittforening, men ble i 1997 et aksjeselskap. Northern Rock har 1,3 millioner kunder og dermed en av Storbritannias største banker. Selskapet er notert på børsen i London.
Northern Rock er i Skandinavia etablert i Danmark, men på lik linje med hva som er tilfelle i Irland og på Guernsey tilbyr banken bare sparekontoer og ikke lån.

## Kredittproblemer

13. september 2007 måtte Northern Rock hente akuttkapital hos den britiske nasjonalbanken, Bank of England. Da dette ble kjent sank aksjekursen kraftig, og det utbrøt panikk blant bankens kunder. Da bankfilialene åpnet 14. september dannet det seg lange køer av kunder som ville ta ut sparepengene sine.
17. februar 2008 vedtok den britiske regjeringen å nasjonalisere banken.

## Eksterne lenker
*
Leif Jacobsen

**Leif Sverre Jacobsen** (født 1946) er en norsk teolog og forkynner. Han er utdannet metodistprest og har vært aktiv både innen metodistsamfunnet, pinsebevegelsen og trosbevegelsen. Han tok sin teologiske doktorgrad i 2004 med avhandlingen  «The leadership factor in church planting projects in Norway from 1990 to 2000». 

## Bakgrunn og arbeid
### Tidlig karrière
Jacobsen var i sine tidlige år metodistprest i Hvittingfoss (1969–71) og Sandefjord (1971–72). Han meldte seg ut av metodistsamfunnet i 1972 som en følge av sitt syn på dåpen. Etter dette virket han som forkynner i Drammen pinsemenighet, hvor han senere ble forstander (1973–74). Han har også vært forstander i pinsemenighetene i Brevik (1974–78) og i Bergen (1978–84). Der han var forstander i Menigheten Filadelfia, som i denne perioden opplevde en meget stor vekst. I tillegg til dette har Jacobsen undervist i mange år på bibelskolen i Sarons Dal, hvor han også var rektor frem til 1984. 

### Den karismatiske fløy i pinsebevegelsen
Som forkynner i pinsebevegelsen kom han i kontakt med det karismatiske miljøet i pinsebevegelsen. Dette miljøet besto av blant andre Aril Edvardsen, Kjell Haltorp og Åge Åleskjær. Han var også med under etableringen av Ten Center, som var et uttrykk for den karismatiske fornyelse innen pinsebevegelsen. Som et kuriosum kan nevnes at han var den som introduserte Åge Åleskjær for Kenneth Hagins bøker.

### Oppgaver innen trosbevegelsen
I 1985 stiftet Jacobsen Bergen Kristne Senter sammen med Kåre Kristing, som hadde bakgrunn fra Kristent fellesskap i Bergen.  Menigheten gikk i 1999 inn i Levende Ord. I 1989-94 var han ansatt som medpastor i Oslo Kristne Senter med ansvar for menighetens bibelskole. I 1994-02 var han ansatt i Sørlandet Bibel- og Misjonssenter som forkynner med administrativt ansvar. Han flyttet så tilbake til Bergen hvor han sammen med menigheten Bergen Kristne Senter gikk inn i Levende Ord hvor han jobbet som medpastor  og som lærer på menighetens bibelskole. Han fikk en sentral rolle som styreleder under krisen som oppsto i menigheten i 2005/2006. 

### Øvrige oppgaver innen kristenheten
Jacobsen er en av oversetterne av Bibelen Guds Ord som kom ut i 1997.

### Dagens situasjon
Jacobsen jobber i dag som IT-sjef i et internasjonalt firma. Ved siden av denne stillingen vil han fra 1. august 2008 fungere som hovedpastor i Centralkirken i Bergen, som er en menighet i Metodistkirken.

## Referanser
Peter Moore

**Peter Moore** (født 1955 i Liverpool, England) er tidligere leder for Microsofts avdeling for videospill. Han har i ettertid blitt utnevnt som leder for sportspillgiganten EA Sports.

Moore har tidligere vært leder for den japanske spillgiganten Sega, men forlot selskapet til fordel for Microsoft i 2003. Han er nå administrerende direktør i Liverpool FC

## Referanser
Frederik av Hessen

:*Se også navnebroren [[Fredrik I av Sverige|Frederik av Hessen (1676–1751)]]*

**Frederik av Hessen**, landgreve **Friedrich zu Hessen-Kassel** (1771–1845) var en dansk adelsmann og embetsmann. Han var kommanderende general i Norge 1809-1813, visestattholder 1810-13, samt sjef for den norske regjeringskommisjonen 1809-1810.

I Norge var han blant annet preses i Selskabet for Norges Vel. Han er også kjent for sin innsats for parkanleggene på Bygdøy kongsgård.

Fra 1813-1818 hadde han ulike oppgaver i Frankrike og Tyskland under og etter Napoleonskrigene.  Han ble utnevnt til feltmarskalk 1836, og var 1836-42 stattholder i Schleswig-Holstein.

Frederik ble utnevnt til ridder av Elefantordenen og storkommandør av Dannebrogordenen.

Han var sønn av Karl av Hessen, som var hans forgjenger i embetet som stattholder i Schleswig-Holstein. Hans mor var Louise av Danmark, datter av Frederik V. Han døde på sitt gods Panker, Holstein, og ble begravet i Giekau.

## Referanser


## Litteratur
* Søren Adolph Sørensen. 

## Eksterne lenker
*
Viva Piñata

***Viva Pinata*** er et livssimulatorspill utviklet av Rareware. Spillet ble offentliggjort den 15. mars 2006, og lansert november samme år. Det ble gitt ut for Xbox 360, men senere fant spillet senere veien til PC. Oppfølgeren *[[Viva Piñata: Trouble in Paradise]]* ble lansert verdensmarkedet sent i 2008.

Den populære serien har også blitt omgjort til en animasjonsserie som kjører på nasjonale verdenskanaler over hele verden. Serien gir seerne et innsyn i papirdyrenes hverdag, og er i hovedsak beregnet for barn.

Spilleren må restaurere, og ta hånd om, en forsømt hage på øya Piñata. Spilleren må blant annet pløye den nye hagen sin, så frø, lage vanndammer, og forme hagen etter deres eget ønske. Hvis spilleren gjennomfører et labyrint-minispill, kommer en baby piñata-egg som blir levert av en stork. Spilleren kan også klekke ut egget selv, eller sende det til en annen spiller via Xbox Live. Spillere kan også bytte deres egne Piñatas med andre spillere over internett via Xbox Live.

Spillets viktigste antagonister inkluderer «Ruffians» ledet av professor Pester, eller fiendtlige Piñatas som av og til kommer inn i spillerens hage med den eneste hensikt å utrette kaos: Spise frø, slippe løs giftig godteri, eller ødelegge forskjellige gjenstander. Ugress kan av og til spire i spillerens hage, og kan raskt spre seg og ødelegge grønnsaker hvis spilleren ikke blir kvitt ugresset i tide. Spillet inneholder 60 typer Piñatas.

## Referanser

## Eksterne lenker
*
Sundal

**Sundal** er den største bygda i Mauranger i Kvinnherad kommune i Hordaland, og har vært et populært turistmål i over 150 år. Bygda har ca. 70 innbyggere.

I Sundal ligger Mauranger oppvekstsenter, Sjøtroll AS sitt smoltanlegg, Mauranger Kro & Gjestehus, Hardanger Fjord Lodge og serveringsstedet Olaløo.
Bygda har også campingplass, hotell og en liten butikk på sommeren. På slutten av 1800-tallet valfartet tyske og britiske turister til Sundal for å oppleve den storslåtte naturen med Folgefonna. I dag er Sundal en naturlig innfallsport til Folgefonna nasjonalpark, og er et eldorado for friluftsinteresserte. Fra Sundal er det 20 minutters kjøretur gjennom Folgefonntunnelen til Odda, og 30 minutter til Rosendal.

## Eksterne lenker

Nettsted for Mauranger
Sailing to Philadelphia

***Sailing to Philadelphia*** er det andre soloalbumet fra Mark Knopfler siden oppløsningen av rockegruppa Dire Straits i 1995. Det kom ut på Warner Bros. Records/WEA 26. september i 2000. På albumet er blant andre James Taylor og Van Morrison gjester. Ellers har han med seg bl.a. keyboardisten Guy Fletcher fra Dire Straits. Som med det neste albumet The Ragpicker's Dream ble den første sangen også denne gangen en mektig folkrockelåt, her «What It Is», en radiohit i Norge. Også tittelsporet, en duettballade med James Taylor, spilles av og til i norsk radio.

## Sporliste
Alle sanger er skrevet av Mark Knopfler, unntatt tittelsporet som er skrevet sammen med James Taylor.

#«What It Is» (4:57)
#«Sailing to Philadelphia» (Knopfler, James Taylor) (5:29)
#«Who's Your Baby Now» (3:05)
#«Baloney Again» (5:09)
#«The Last Laugh» (3:22)
#«Do America» (4:12)
#«El Macho» (5:29)
#«Prairie Wedding» (4:26)
#«Wanderlust» (3:52)
#«Speedway at Nazareth» (6:23)
#«Junkie Doll» (4:34)
#«Silvertown Blues» (5:29)
#«Sands of Nevada» (3:57)

## Medvirkende (utvalg)
*Mark Knopfler – gitar, vokal
*Richard Bennett – gitar og andre strengeinstrumenter
*Jim Cox – piano, orgel
*Guy Fletcher – keyboard, koring
*Glenn Worf – bassgitar
*Chad Cromwell – trommer

### Gjester
*James Taylor – vokal på «Sailing to Philadelphia»
*Van Morrison – vokal på «The Last Laugh». (Det fremtredende munnspillet spilles av Jim Hoke).
*Gillian Welch – vokal på «Prairie Wedding» og «Speedway at Nazareth»
*David Rawlings – vokal på «Prairie Wedding» og «Speedway at Nazareth»
*Glenn Tilbrook – vokal på «Silvertown Blues»
*Chris Difford – vokal på «Silvertown Blues»

## Eksterne lenker
*
Snorrslida

**Snorrslida** er et tettsted omtrent 5 kilometer nord for Knäred i Laholm kommune i Hallands län i Sverige.

Tettstedet er mest kjent for navnet sitt som har blitt nevnt i aviser mange ganger.
Ubertino av Casale

**Ubertino av Casale** (født 1259 i Casale Monferrato, død 1329) var en italiensk fransiskaner og en av lederne (sammen med Michele av Cesena) for en strengere retning innen fransiskanerordenen (*spiritualene*). Han ble muligens drept av agenter for pave Johannes XXII. Han skrev *Arbor Vitae Crucifixae Jesu Christi*.

Ubertino og Michele av Cesena opptrer som små, men viktige personer i Umberto Ecos berømte historiske roman *[[Rosens navn]]* (1980).

Ubertino av Casale er også nevnt av Frans av Assisi i Dantes *[[Den guddommelige komedie]]* (*Paradiso, Canto XII, verse 121-126*), som tilhenger av strengere fransiskanske regler.

## Referanser
Arne Rockseth

**Arne Rockseth** (født 2. juni 1890, død 1. mars 1964) var en billedkunstner fra Leinstrand sør for Trondheim. 

Rockseth startet sin kunstnerkarriere med å male hus, og fikk senere jobb som dekormaler sammen med en av sine brødre.
Etter hvert fikk han sansen for billedkunst, og i 1921 kom han inn på Académie Montparnasse i Paris. 

Etter Rockseth returnerte til Norge, fikk han etter hvert vist fram flere utstillinger i Trondheim kunstforening, og mot slutten av 20-tallet etablerte han atelier på hjørnet av Prinsens gate og Repslagerveita i Trondheim, og tok med det skrittet helt ut i forhold til å etablere seg som kunstner.

I 1931 flyttet Rockseth til Oslo, og holdt der flere kunstutstillinger, og etablerte atelier i Tollbugata 5. Rockseth holdt flere utstilliger i Trondheim etter at han flyttet til Oslo, og fikk ett maleri inn i Trondheim kunstforenings samlinger.

Han er representert i Nasjonalgalleriet med maleriet «Grimstad gartneri».

## Referanser


## Eksterne lenker
* «Arne Rockseth» i Norsk kunstnerleksikon
Rat Race

***Rat Race*** er en amerikansk komedie fra 2001, regissert av Jerry Zucker.

## Handling

Millionæren Donald Sinclair (John Cleese) og hans andre steinrike partnere bruker hver dag millioner av dollar på vanvittige veddemål. En dag finner de på en ny idé til et veddemål: et kappløp mellom seks lag, hvorav alle skal starte i Las Vegas og race mot hverandre til Silver City i New Mexico hvor det i en boks ligger 2 millioner dollar. Det laget som kommer først til boksen får beholde alle pengene.

## Skuespillere

* John Cleese som Donald P. Sinclair. En eksentrisk milliardær fra Las Vegas.
* Breckin Meyer som Nicholas "Nick" Schaffer. En ung advokat.
* Amy Smart som Tracy Faucet, En helikopter-pilot, og Nick's kjæreste.
* Cuba Gooding Jr. som Owen Templeton. En tidligere fotballdommer.
* Seth Green som Duane Cody som forsøker å tjene penger på ulike typer svindel.
* Vince Vieluf som Blaine Cody. Duane's bror.
* Lanei Chapman som Merrill Jennings.
* Whoopi Goldberg som Vera Baker. Moren til Merrill Jennings.
* Jon Lovitz som Randy Pear. En turist.
* Kathy Najimy som Beverly Pear, Randy's kone.
* Brody Smith som Jason Pear. Randy og Beverly's eldste sønn.
* Jillian Marie Hubert som Kimberly Pear, Randy og Beverly's yngre datter.
* Rowan Atkinson som Enrico Pollini. En turist fra Italia.
* Dave Thomas som Harold Grisham, Sinclair's advokat.
* Wayne Knight som Zack Mallozzi. En sjåfør.

## Eksterne lenker
*
Distriktspsykiatrisk senter Kongsvinger

**DPS Kongsvinger** er et desentralisert psykiatrisk tilbud til pasienter i sørøstlige deler av Innlandet og Nes kommune i Viken, herunder poliklinikker, dag- og døgnbehandling. Avdelingen har polikliniske enheter i Kongsvinger og døgnavdeling på Myrvoldheimen i Arneberg. Avdelingen tilhører Akershus universitetssykehus HF, og har opptaksområde i kommunene Nes i Viken, og Åsnes, Grue, Eidskog, Kongsvinger, Sør-Odal og Nord-Odal i Innlandet.

Rusmiddelteamet er en del av poliklinikken, men arbeider med pasienter som har avhengighet og rusrelaterte psykiske problemstillinger. Poliklinikken innehar funksjonen som psykiatrisk ungdomsteam og rusmiddelpoliklinikk (PUT og RUP).

## Referanser
Fylkesvei 3952

**Fylkesvei 3952** går mellom Greipstad og Brennåsen i Kristiansand.

Frem til 2019 hadde veien betegnelsen fylkesvei 112 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ingvild Stensland

**Ingvild Stensland** (født 3. august 1981 i Farsund) er en norsk fotballtrener og tidligere fotballspiller som er assistenttrener for det norske kvinnelandslaget. Hun var i flere år landslagskaptein på det norske A-landslaget.

## Spillerkarriere
Stensland viste seg tidlig å være et fotballtalent. Hun vokste opp i en fotballfamilie med en far som var fotballtrener, og hun trente med guttene til hun var et stykke ut i tenårene. Etter debuten for Lyngdal Idrettslag har hun spilt for Fotballklubben Donn, Athene Moss og Kolbotn Idrettslag, hvor hun ble kaptein i løpet av 2006. Stensland dro så videre til Sverige der hun spilte for Kopparbergs/Göteborg FC. Etter endt sesong 2008 dro Stensland videre til Olympique Lyonnais. Våren 2011 vant Olympique Lyonnais Champions League for første gang, men Stensland var ikke på banen i finalen. Sommeren 2011 gikk hun tilbake til Kopparbergs/Göteborg FC hvor hun forble ut sesongen, hvor hun var med da laget vant cupen. I januar 2012 kom hun tilbake til Norge for å spille for Stabæk.

Som landslagsspiller ble Stensland med til i EM-2005 i England, der det ble sølv.  Hun var med i alle Norges kamper i Kina i VM-2007, hvor Norge tok fjerdeplass, og spilte også i OL i samme by året senere. Da Ane Stangeland Horpestad la opp i 2008, tok Stensland over kapteinsbindet.  

Hun var skadet og ute av fotballen fra sommeren 2014 og ut 2015.  Hun var tilbake i landslagstroppen tidlig i 2016, og la opp som spiller i november 2016.

## Trenerkarriere
Fra 2018 var hun ansatt som toppspillerutvikler i Stabæk. Hun var landslagstrener for det norske U23-landslaget fra og med 2022. I august 2022 ble det kjent at Stensland ble en del av teamet til Hege Riise, som assistenttrener for det norske kvinnelandslaget.

## Meritter

I 2005 og 2008 ble Stensland kåret til årets spiller i Toppserien. Hun har også blitt nominert til FIFA World Player of the Year flere ganger, men har aldri nådd helt opp. 

## Bokutgivelse
I 2022 forfatterdebuterte Stensland med *Fotballboka for jenter,* skrevet sammen med Viggo Strømme. Boken ble utgitt på Spartacus Forlag. 

## Referanser


## Eksterne lenker
* 
* Profil på www.olweb.fr
* – Jeg er kjempestolt på fotball.adressa.no
Gerd M. Monsen

**Gerd Margrethe Monsen** (1953–2026) var en norsk lokalpolitiker (Ap). Hun var ordfører i Holmestrand kommune fra 2003 til 2007, og ble valgt til ordfører i et valgteknisk samarbeid med SV som fikk varaordføreren.

Ved valget i 2007 hadde Holmestrand direkte ordførervalg. Alf Johan Svele fra Høyre fikk flest stemmer og overtok som ordfører.

Gerd M. Monsen har også vært leder i Holmestrand Arbeiderparti. Hun trakk seg fra kommunepolitikken i 2011.

## Referanser
Fastkjevefisker

* Aracanidae
* avtrekkerfisker (Balistidae)
* pinnsvinfisker (Diodontidae)
* Molidae
* Monacanthidae
* koffertfisker (Ostraciidae)
* kulefisker (Tetraodontidae)
* Triacanthodidae
* Triacanthidae
* Triodontidae

**Fastkjevefisker** er en undergruppe fisker av gruppen Percomorpha.

Gruppen må ikke forveksles med den kunstige gruppen fastkjevede fisker.

## Eksterne lenker
* 
* Tree of Life: Tetraodontiformes Besøkt 15. september 2007
* ITIS Standard Report: Tetraodontiformes Besøkt 15. september 2007
Road Trip

***Road Trip*** er en amerikansk komedie fra 2000 skrevet av Todd Phillips og Scott Armstrong og regissert av Todd Phillips. Filmen er basert på opplevelser av Todd Phillips.

## Handling
Filmen begynner ved det fiktive Universitetet i Ithaca hvor Barry (Green) viser en uinteressert gruppe rundt på campusen. Den ene spør så om det ikke skjer noe interessant ved universitetet. Berry begynner så å fortelle dem en historie om sin venn, Josh Parker (Meyer), en universitetsstudent som hadde vært utro mot sin kjæreste Tiffany (Blanchard), som studerte ved det fiktive Universitetet i Austin (basert på Universitetet i Texas, Austin), og hvilke forviklinger han kom opp i og hva han sammen med sine venner måtte gjøre for å løse den kinkige situasjonen som oppsto.

## Rolleliste

## Eksterne lenker
*
Ruseløkka skole

**Ruseløkka skole** er en 1&ndash;10-skole (barne- og ungdomsskole) på Ruseløkka i bydel Frogner i Oslo.  Skolen er matrikulert til Løkkeveien, sentralt i Oslo, nær Nationaltheatret stasjon. 

## Skolebygningen åpnet i 2021

Til skolestart 2021 stod nytt skolebygg klart og ble åpnet av dronning Sonja. Etter at den gamle skolebygningen var revet, ble ungdomstrinnet lokalisert til Kristiania tekniske skole like ved, mens barneskoleelevene ble busset til Vollebekk skole.

## Skolebygningen fra 1871

Det opprinnelige skolebygget for Ruseløkka skole var tegnet av arkitekt Henrik Thrap-Meyer og stod klart i 1871. I 1891 fikk skolen bygget på en tredje etasje og overlærerbygning, i 1938 fikk skolen ytterligere en etasje og to nye fløyer.

Tyskerne rekvirerte skolen under den andre verdenskrig og brukte den som kaserne (Kaserne Ostpreussen).

Skolen er på Oslo kommunes byarkivs nettsider omtalt som et av Oslos monumentale skolebygg, men den ble ikke prioritert i Byyantikvarens verneplan for Osloskolene.

Det gamle skolebygget ble besluttet revet i 2017 for å gjøre plass til et nytt bygg. Etter protester ble rivingen forsinket, men beslutningen om å rive ble stadfestet av bystyret høsten 2017, og bygget ble revet høsten 2018. 

## Ruseløkka skolekorps
Ruseløkka skolekorps ble stiftet 3. mars 1933 og gjenopplivet i 2015. Dirigent er Ingunn Sakshaug. Korpset samarbeider med Oslo kulturskole.

## Rektorer
* 2021: Merete Hansen
*2020: Else Birgitte Roscher- Nielsen (fungerende 01.08.20-31.12.20)
* 2014-2020: Merete Hansen (fra Skøyenåsen skole)
* 2008-2011, 2012-2014: Elin Tinderholt Brandsæter (til Fagerborg skole)
* 2011-2012: Gro Kindem Nordstrand (fungerende)

## Bilder

Fil:Ruseløkka skole inngang fra Løkkeveien.jpg|Inngangen fra Løkkeveien (2017) 
Fil:Ruseløkka skole oppgang B.jpg|Oppgang B (2017) 
Fil:Ruseløkka skole sett fra Cort Adelers gate.jpg|Skolen sett fra Cort Adelers gate (2017) 
Fil:Ruseløkka skole skoleplassen med Victoria terrasse i bakgrunnen.jpg|Skoleplassen med Victoria terrasse i bakgrunnen (2017) 
Fil:Ruseløkka skole utgang mot Cort Adelers gate.jpg|Utgang mot Cort Adelers gate (2017) 
Fil:Ruseløkka School razed.jpg|Tomten der Ruseløkka skole sto (2019)


## Referanser


## Eksterne lenker
* 
* Ruseløkka skolekorps' hjemmeside
* Ruseløkka musikkorps gamle hjemmeside
* Byarkivets beskrivelse av Oslos monumentale skolebygg